jkorsvik/nowiki_second_scrape_merged huggingface dataset:
Mr. Happyman

Mr. Happyman er en estisk eurodance- og popgruppe. Gruppen har fire medlemmer og fikk sitt gjennombrudd med låten «Las mina proovin siis ka» i 1995. Gruppens frontfigur er Sven Lõhmus, som også har skrevet de fleste av låtene (som utelukkende er skrevet på estisk). Sulev Lõhmus er Sven Lõhmus' bror og spiller også i gruppen. Hvem som utgjør gruppens to kvinnelige medlemmer har variert, men i dag er dette Ly Lumiste og Kadi Rasmussen – førstnevnte er den som primært har vokalen på gruppens låter.
Gruppen hadde sin klare storhetstid i midten av 1990-årene og hadde ingen utgivelser mellom 1996 og 2004. Utgivelsene etter 1996 omfatter en samleplate, et potpurri og en nyinnspilling.


== Utgivelser ==
Studioalbum1995 – EP Lõvisüda, kassett
2005 – RetroSamlealbum2006 – RetroSingler1995 – Las mina proovin siis ka
1995 – Lõvisüda
1995 – Jõuluaeg
1996 – Laupäevaõhtu printsess
1996 – Suveparadiis
1996 – Eskimo tüdruk
2004 – Las mina proovin siis ka, nyinnspilling
2007 – Megamix, potpurri


== Eksterne lenker ==
(en) Mr. Happyman på Discogs 
(en) Mr. Happyman på MusicBrainz
Kapisillit

Kapisillit (grønlandsk for «laksene») er ei bygd i Sermersooq kommune, sydvest på Grønland. Kapisillit er Grønlands eneste gyteplass for laks, derav navnet.
Bygda ligger ved Godthåbsfjorden, ca. 100 km øst for Grønlands hovedstad Nuuk. Det bor ca. 68 innbyggere i bygda pr 2006, disse lever hovedsakelig av fangst, fiske og turisme, samt noe fåreavl. Fåreavl og tamreindrift var tidligere en større næring her, og det vurderes både etablering av flere fåreholdersteder i området, samt et slakteri. 
Bygdas beliggenhet gjør at turismen kommer til å øke her i årene som kommer. Foreløpig er turismen i stor grad basert på fotturer og opplevelsesturer. En vanlig turisttur herfra går til isfjorden Kangersuneq. Herfra kan man også velge å vandre til den nedlagte reinsdyrfarmen ved Itinnera. Man kan også gå til Ameralikfjorden herfra, dette er en 2-3 dagers tur. Det arrangeres også fotturer fra Nuuk til Kapisillit. 
Øst for bygda er det ikke godt egnet for bebyggelse, på grunn av at det er lite grunnfjell her. Lenger øst, ca. 1 km fra bygda, ligger et hytteområde som heter Nuussuaq. Området er regulert som hytteområde, noe som innebærer at det ikke er lov å bo her på helårsbasis. 
Antall innbyggere har falt de siste 30 årene. I 1977 bodde det ca. 165 innbyggere her, dette har gradvis falt, og var 97 i 2003 og 68 i 2006. Dette er en utvikling man ser i de fleste grønlandske kommuner, og skyldes i stor grad at folk flytter inn til de største byene. Som en følge av dette er det liten mangel på boliger her, men kommunen har et ønske om å rive en del av de boligene som ikke lenger møter dagens standarder, for å bygge nye. 
Bygda har egen skole, kirke og kjøpmann. Skolen heter Atuarfik Kapisillit, og dekker 1. til 9. klasse. 10. til 12. klasse får undervisning i Nuuk.


== Kilder ==
Bygdeplan for Kapisillit


== Eksterne lenker ==
Historiske bilder fra Kapisillit
Nuuk kommune Arkivert 28. august 2005 hos Wayback Machine.
STS-110

STS-110 var en romferd til Den internasjonale romstasjonen med den amerikanske romfergen Atlantis. Romfergen ble skutt opp den 8. april 2002 klokken 20:44 UTC fra rampe 39-B ved John F. Kennedy Space Center, og landet ved romsenteret den 19. april 2002 klokken 16:26 UTC.
Hovedmålet med romferden var å frakte det sentrale rammeverksegmentet S0 og Mobile Transporter (MT), en sentral del av det skinnebaserte vedlikeholdssystemet Mobile Base System, opp til romstasjonen. Systemet gjør det mulig for robotarmen Canadarm2 å bevege seg langs hele rammeverket som holder romstasjonen sammen.


== Mannskap ==
Michael J. Bloomfield (3) – Kommandør
Stephen N. Frick (1) – Pilot
Jerry L. Ross (7) – Ferdspesialist
Steven L. Smith (4) – Ferdspesialist
Ellen Ochoa (4) – Ferdspesialist
Lee M.E. Morin (1) – Ferdspesialist
Rex J. Walheim (1) – FerdspesialistTall i parentes angir antall romferder den enkelte har vært med på, inkludert denne romferden.


== Romvandringer ==


== Se også ==
Den internasjonale romstasjonen
Liste over byggingen av ISS
Liste over besøkende til Den internasjonale romstasjonen


== Eksterne lenker ==
STS-110 på nettstedet til NASA
Atuarfik Kapisillit

Atuarfik Kapisillit er folkeskolen i bygda Kapisillit, som ligger i Nuuk kommune sydvest på Grønland. 
Skolen har 5 elever og 1 lærer pr 2007. De tilbyr undervisning fra 1. til 9. klasse. 10. til 12. klassetrinn får undervisning i Nuuk.
Ellemelle

Ellemelle er et barneblad for barn mellom 3 og 7 år.


== Referanser ==


== Eksterne lenker ==
Hjemmeside
Ragnar Baartvedt

Ragnar Johannes Baartvedt (født 11. mars 1921 i Larvik, død 30. august 1998) var en norsk journalist i NRK. Han ble ansatt i NRK radios nyhetsavdeling før han begynte i NRK fjernsynet i 1963.Her arbeidet han i Dagsrevyen til 1970, da han gikk over i Samfunnsavdelingen. Baartvedt gikk av med pensjon i 1990. Han hadde også noen filmroller.


== Filmografi ==
1975: Streik! Intervjuer
1972: Motforestilling
1970: Douglas nyhetsoppleser
1969: TV-9 (TV) Programleder


== Referanser ==
Korshamn fort

Korshamn fort er et gammelt kystartilleri stridsanlegg i Sjøforsvaret, som lå på Korshamn ved Lista.
Nordberg fort

MKB 5./503 Nordberg eller Nordberg fort er et tidligere kystartilleri-stridsanlegg i Sjøforsvaret, som lå på Lista i Farsund kommune. Fortet er et av få tyske kystfort som er bevart i sin opprinnelige form. Det er fredet og eies og forvaltes av Vest-Agder fylkeskommune. I 2009 ble et nytt museumsbygg åpnet på Nordberg fort, med kafé, butikk og varierende kunstutstillinger. I storsalen er det en fast utstilling av Listas store kunstnersønn, Mathias Skeibrok. 


== Historie ==
Det er bygget i 1942 av tyske styrker og skulle inngå i den tyske atlanterhavsvollen. Fortet ble forlatt da tyskerne forlot Norge etter kapitulasjonen i 1945.
Nordberg fort var en del av den tyske "Atlanterhavsvollen" som gikk fra Gibraltar til Kirkenes. På Nordberg var det tre store sjøfrontkanoner. Kanonene hadde en kaliber på 150mm og kunne skyte sine granater 22 000 meter ut i havet. 
Anlegget her ble kalt "das neue Batterie", det nye batteriet. Navnet kom fra Batterie Lister (anlegg på Lister) først ble anlagt nede ved sjøen i forbindelse med den første flyplassen, "lemmebanen".
Det norske heimevernet tok over anlegget i 1950, og det var i bruk til 1995.


== Oppgave ==
Beskytte den norske kyst mot britisk invasjon.


== Bildegalleri ==

		
		
		


== Kilder ==
Presentasjon med bildegalleri hos Vest-Agder fylkeskommune, 15. mars 2013
Høgste Breakulen

Høgste Breakulen er det høyeste punktet på Jostedalsbreen. Høyden er målt til 1 957 meter over havet. Men etter som breen har smeltet, er en liten nunatak på 1 952 moh. kommet fram like ved. Dette kan komme til å overta som det høyeste punktet. Stedet markerer grensen mellom kommunene Luster og Stryn.


== Referanser ==
Passiva

Passiva (entallsform: passivum; engelsk: liability) er et regnskapsmessig uttrykk for regnskapsposter som inngår på kreditsiden i balanserapporten, det vil si egenkapital- og gjeldsposter, i et foretak. Passivasiden ligger til høyre i balanserapporten, mens motsatsen aktiva ligger til venstre.Passivasiden deles i tradisjonelle regnskapsoppstillinger inn i egenkapital og gjeld, hvor egenkapital videre deles inn i innskutt egenkapital og opptjent egenkapital. Gjeld deles videre inn i avsetning for forpliktelser, annen langsiktig gjeld og kortsiktig gjeld. Skillet mellom kortsiktig og langsiktig gjeld, herunder forpliktelsene, følger samme retningslinjer som for skiller mellom anleggsmidler og omløpsmidler.Skillet mellom «annen langsiktig gjeld» og «avsetning for forpliktelser» går i korthet ut på at førstnevnte er krav rettet mot virksomheten via en transaksjon med eksterne parter, typisk en lånetransaksjon eller en annen form for finansieringstransaksjon. «Avsetning for forpliktelser» er bokføringer som oppstår på bakgrunn av virksomhetens driftsrelaterte aktiviteter, som for eksempel pensjonsforpliktelse, utsatt skatt, restrukturering av virksomheten eller avsetning til utgifter forbundet med fjerning av produksjonsfasiliteter etter endt utvinning.


== Se også ==
Aktiva


== Referanser ==
Academy of Art University

Academy of Art University (AAU) er et privat, kunst faglig universitet i San Francisco i delstaten California, USA. Det ble grunnlagt som college i 1906 og ble universitet i 1929 under ledelse av Richard S. Stephens. Det har nesten 10 000 studenter. Det er den største kunst- og designhøyskole i hele USA, og opptar mer enn 40 bygninger i San Francisco sentrum.
Skolepengene (2006) er på US$ 14 680, og det er i tillegg en internatpris på US$ 12 600 som er dobbelt så høyt som det normale i USA. Alumnien har over 10 000 medlemmer (2008).
Skolene ved AAU omfatter:

Advertising School
Animation School
Architecture School
Computer Arts School
Digital Arts School
Fine Art School
Fashion Design School
Graphic Design School
Illustration School
Industrial Design School
Interior Design School
Film School
Photography School
Online Art Class
Art Education
Music for visual media – music production


== Eksterne lenker ==
(en) Offisielt nettsted 
(en) Academy of Art University – kategori av bilder, video eller lyd på Commons
Ultraløp

Ultraløp eller ultramaraton er en betegnelse på løp som er lengre enn maraton (42195 meter) i distanse. Det finnes to hovedtyper løp innen denne disiplinen. Distanseløp er tradisjonelle løp hvor den som raskest tilbakelegger distansen vinner. I tidsbestemte løp er det den løperen som løper lengst innen for en gitt tidsramme som går av med seieren. 
Typiske ultraløp basert på distanse er på 50 eller 100 kilometer, eller 50 og 100 engelske mil. De vanligste tidsbestemte ultraløp er 6-timers, 12-timers og 24-timers. Det finnes også 48-timers løp, 6-dagers løp og andre enda lengre utfordringer. 
Et av de kjente ultraløpene i Norge er Troll-løpet i Bergen. Dette er et 63/100 kilometers løp som ble arrangert hvert år fra 1990 til og med 2005. Fra og med 2006 overtok en ny arrangør og ga løpet navnet Bergen Ultra.
I 2007 ble det arrangert fem ultraløp i Norge; St. Olav Ultra (129 km), Rallarvegsløpet (81 km), Eidsvoll 6-timers, Bergen Ultra (100 km) og Bislett 12&24 timers.
Fra 2010 har Undheim IL arrangert Undheim 6-timers. Fra 2012 har Tromsø Mountain Ultra (50 km) blitt arrangert i Tromsdalen.
Fra 2013 er Xreid (ca 120 km) arrangert. Det krysser Hardangervidda til mål på Gaustatoppen.


== Bestenoteringer i Norge ==
Bortsett fra 100 km, noteres det ikke offisielle rekorder for ultraløp i Norge. Bestenoteringene er som følger:


== Referanser ==
Roseanna (1967)

Roseanna er en svensk film fra 1967
av Hans Abramson med Keve Hjelm som Martin Beck.


== Handlingen ==
En død kvinne blir funnet i Göta kanal. Ingen vet hvem hun er. Kripos (Rikspolisen) og Martin Beck blir tilkalt. Først etter flere måneder får de vite at amerikanerinnen Roseanna McGraw er forsvunnet i Sverige. Martin Beck og hans team kan nå rekonstruere Roseannas siste reise med kanalbåten «Diana».


=== Om filmen ===
Filmen er laget på grunnlag av Maj Sjöwall og Per Wahlöös roman Roseanna som ble gitt ut i 1965. En nyinnspilling av filmen ble gjort 1993 med regi av Daniel Alfredson.


=== Utvalgte deler av rollelisten ===
Keve Hjelm – Martin Beck, kriminalassistent
Hans Ernback – Folke Bengtsson, bud
Tor Isedal – Gunnar Ahlberg, kriminalassistent
Gio Petré – Roseanna McGraw
Kerstin Tidelius – Sonja Hansson, politikvinne
Diane Varsi – Mary Jane Peterson, Roseannas venninne
Michael Tolan – Elmer B. Kafka, Detective Lieutenant
Braulio Castillo – Edgar Castillo, Roseannas elsker
Hans Bendrik – Kollberg, kriminaletterforsker
Rolf Larsson – Karl-Åke Eriksson-Stolt, sjømann
Leif Liljeroth – Stenström, kriminaletterforsker
Mona Malm – Siv Lundberg


=== Musikk i filmen ===
Finska Rytteriets marsch (Den snöiga Nord är vårt fädernesland), tekst Zacharias Topelius, instrumental.
Melodie tropicale, komponist Nino Nardini, instrumental.


== Se også ==
Roseanna (1993)


== Eksterne lenker ==
(en) Roseanna på Internet Movie Database 
(sv) Roseanna i Svensk Filmdatabas 
Kampanje for å få filmen utgitt på dvd «Roseanna» (1967)
Frjazino

Frjazino (russisk: Фря́зино) er en by i Moskva oblast i Russland. Den ligger 25 km nordøst for Moskva. 
Innbyggertall: 52 436 (folketelling 2002), 53 317 (folketelling 1989).
Byen ligger ved elva Ljubosejevka.


== Kjente personer fra Frjazino ==
Stanislav Petrov


== Eksterne lenker ==
Offisielt nettsted 
(en) Fryazino – kategori av bilder, video eller lyd på Commons 
 Uoffisielt nettsted for Frjazino
Børre Skodvin

Børre Hegdal Skodvin (født 13. april 1960) er en norsk arkitekt. Sammen med Jan Olav Jensen etablerte han arkitektkontoret Jensen & Skodvin Arkitektkontor i 1995. Ved siden av arkitektpraksisen er han instituttleder for arkitektur ved Arkitektur- og designhøgskolen i Oslo.For sitt arbeid med Mortensrud kirke vant de Grosch-medaljen i 2003 og Houens fonds diplom i 2008. De har også mottatt Jacobprisen og vært nominert til Mies van der Rohe prisen 5 ganger, og ved 3 av disse nominasjonene har de blitt shortlisted.


== Referanser ==
Allsang på Grensen

Allsang på Grensen er et norsk musikalsk underholdningsprogram som gikk hver sommer på TV 2 fra 2007 til 2022. Programmet bygget på det svenske programmet Allsång på Skansen, og tok for seg allsangfavoritter med kjente norske og svenske musikere. Det ble sendt fra Fredriksten festning i Halden.
Første sesong ble i snitt sett av 402 000, mens 2008-sesongen ble sett av 399 000 og 2009-sesongen av 385 000. 2012-sesongen ble sett av 316 000 og 2014-sesongen av 336 000.Programmet har siden starten blitt ledet av Katrine Moholt. I tillegg har Tommy Steine vært medprogramleder noen sesonger. Husbandet i programmet ledes av Hans Aaseth.
TV 2 annonserte i januar 2022 at årets sesong ville bli den siste.


== Referanser ==


== Eksterne lenker ==
Allsang på Grensen artister (alle sesonger)
Programmets nettsted hos tv2.no
Programmets nettsted
«Allsang på Grensen» er kommunalt millionsluk – artikkel på VG Nett
Abdurahim Laajab

Abdurahim «Ibba» Laajab (født 21. mai 1985 i Imzouren, Marokko) er en norsk fotballspiller og tidligere landslagsspiller i futsal av marokkansk opphav som spiller for Lyn.Han har tidligere spilt for Skeid Fotball, Borussia Mönchengladbach, Notodden FK, Mjøndalen IF, Vålerenga Fotball,  Stabæk Fotball og Bodø/Glimt, Hebei China Fortune, Yokohama FC og Omiya Ardija.
Laajab er født i Imzouren, provinsen Al Hoceïma, Marokko, men oppvokst i Oslo. Han gikk på Sogn videregående skole i skoleåret 2001-2002.
I 2005 fikk Laajab kontrakt med den tyske klubben Borussia Mönchengladbach. Han gikk da fra Skeid hvor han hadde fått mindre spilletid enn han ønsket. Han kom tilbake til Oslo og Skeid i 2006. Etter at Skeid rykket ned til 2. divisjon etter 2007-sesongen, fikk Laajab tilbud fra Notodden i Telemark og dro dit. Notodden rykket ned fra Adeccoligaen i 2009, og dermed gikk turen til Buskerud og bruntrøyene fra Nedre Eiker. Laajab skrev under på en ettårskontrakt med Mjøndalen IF i Adeccoligaen i 2010-sesongen. Året etter tok han ett år for Strømmen IF.
Etter suksess på den norske landslaget i futsal i 2010 fikk Laajab ny oppmerksomhet. Spesielt ble hans teknikk fremhevet og hans evner til å «gjøre det umulige» med ballen. I januar 2012 ble det kjent at Vålerenga Fotball sikret seg Laajab for de neste tre årene. Han var konktraktløs ved signering og gikk vederlagsfritt inn i klubben. Laajab spiller dermed for hjemmeklubben sin de kommende sesongene. Han fikk sin debut i Eliteserien under serieåpningen den 25. mars 2012, med 22 minutter for Kristoffer Hæstad i kampen mot Haugesund, en kamp VIF vant 2-1. I andre halvdel av 2012-sesongen var han leid ut til Stabæk.
11. februar 2013 offentliggjorde Bodø/Glimt at de hadde inngått en kontrakt med Laajab som strekker seg ut 2015-sesongen. Laajab ble en umiddelbar suksess i Bodø/Glimt og bidro til å skyte laget opp i Tippeligaen i sin første sesong. Han ble toppscorer i klubben med 17 seriemål og bidro til at Glimt satte ny rekord i nivå to i norsk fotball ved å vinne tolv kamper på rad og å vinne serien med en margin på 15 poeng. I sin andre sesong for Bodø/Glimt ble han igjen klubbens toppscorer og kom på delt tredjeplass i Tippeligaen 2014 med 13 seriemål.
I februar 2015 solgte Bodø/Glimt Laajab til Hebei China Fortune på nivå to i det kinesiske seriesystemet for om lag seks millioner kroner.. Laajab scora åtte seriemål i sin første sesong i Kina og bidro til at laget rykket opp til øverste nivå.


== Familie ==
Laajab er gift og har 4 barn.


== Referanser ==


== Eksterne lenker ==
(jp) Abdurahim Laajab – J.League Data 
(en) Abdurahim Laajab – Transfermarkt 
(en) Abdurahim Laajab – WorldFootball.net 
(en) Abdurahim Laajab – FootballDatabase.eu 
(en) Abdurahim Laajab – Soccerway 
(en) Abdurahim Laajab – PlaymakerStats.com 
(en) Abdurahim Laajab – FBref
Bibliografi

En bibliografi (fra gresk: βιβλιογραφία (bibliographia), bokbeskrivelse) er en fortegnelse over bøker – eller andre typer tekster eller informasjonsbærere – utvalgt og organisert etter bestemte kriterier. 
Uttrykket kan også brukes om den bibliografisk notasjon, det vil si utvalget av opplysninger for den enkelte bibliografiske post, og organiseringen av dem. Dette kalles også katalogisering. Faget bibliografi, som er en del av bibliotekarutdannelsen, er vitenskapen om arbeidet med utvalg, beskrivelse og organisering av bibliografier. 
Vanlige typer bibliografier er nasjonalbibliografier, personbibliografier, faghistoriske bibliografier, litteraturlister i faglitteratur. Bibliografier kan organiseres alfabetisk, kronologisk eller systematisk. Nasjonalbibliografien Norsk bokfortegnelse er organisert systematisk etter Deweys desimalklassifikasjon.
Bibliotekene bruker ofte ISBD eller AACR2 som regelsett for en bibliografisk post. Innenfor humanistiske fag er Harvard-systemet mye brukt. 


== Eksterne lenker ==
Bibliografi; fra Bibliotekarstudentens nettleksikon om litteratur og medier (pdf-fil)
Rolf Lassgård

Rolf Holger Lassgård (født 29. mars 1955 i Östersund i Jämtlands län) er en svensk skuespiller.
Han gikk på Statens scenskola i Malmö 1975-78 og deretter ble han ansatt ved Skånska Teatern i Landskrona. Der vakte han oppmerksomhet blant annet som Puck i Shakespeares En midtsommernattsdrøm sommeren 1980.
Han flyttet til Gävle i 1982 og sammen med regissøren Peter Oskarson startet han Folkteatern i Gävleborgs län. Der spilte han «Gråa Jægarn» i oppsetningen Den Stora Vreden, bygget på Olof Högbergs epos, mot blant andre skuespillerinnen Nora Plau. Han medvirket også i oppsetninger i Peter Oskarsons regi på Nordanlandets institut før folklig Teater,Musik och Dans.
Lassgård har i tillegg spilt Kurt Wallander i filmer som er bygget på Henning Mankells kriminalromaner.
I 2017 mottok han den svenske medaljen Litteris et Artibus for «framstående konstnärliga insatser som skådespelare».


== Filmografi ==
2021 – Exit (TV-serie, NRK)
2019 – Spionen
2019 – Exit (TV-serie, NRK)
2018 – Hellenius hörna
2018 – Jägarna 3 (TV-serie)
2018 – Den döende detektiven (TV-serie)
2017 – Downsizing
2016 – Løvekvinnen
2015 – En mann ved navn Ove
2015 – Miraklet i Viskan
2014 – Den fjärde mannen (TV-serie)
2013 – En pilgrims död (TV-serie)
2013 – Fröken Frimans krig
2013 – Den fördömde
2011 – Dag
2011 – Jägarna 2
2010 – Kennedys Hirn (TV-film)
2009 – Ellas Geheimnis (TV-film)
2009 – Det enda rationella
2009 – Så olika
2008 – Angel
2008 – De gales hus
2007 – Pyramiden
2007 – Den man älskar
2006 – Möbelhandlarens dotter
2006 – Brandvägg (TV-serie)
2006 – Efter bröllopet
2005 – Steget efter
2004 – The Queen of Sheba's Pearls
2004 – Tre solar
2003 – Mannen som log
2003 – Capricciosa
2002 – Den femte kvinnan
2001 – Villospår
2001 – Familjehemligheter
2000 – Gossip
1999 – Magnetisörens femte vinter
1999 – Där regnbågen slutar
1998 – Under solen
1997 – En frusen dröm
1996  – Potatishandlaren (TV-film)
1996 – Den vita lejoninnan
1996 – Sånt är livet
1996 – Jägarna
1995 – Hundene i Riga
1995 – Petri tårar
1994 – Polismördaren
1994 – Stockholm Marathon
1994 – Mördare utan ansikte
1993 – Roseanna
1994 – Mannen på balkongen
1993 – Brandbilen som försvann
1993 – Polis polis potatismos
1993 – Kådisbellan
1992 – Kejsarn av Portugallien
1992 – Min store tjukke far


== Referanser ==


== Eksterne lenker ==
(en) Rolf Lassgård på Internet Movie Database 
(sv) Rolf Lassgård i Svensk Filmdatabas 
(da) Rolf Lassgård på Filmdatabasen 
(da) Rolf Lassgård på danskefilm.dk 
(da) Rolf Lassgård på danskfilmogtv.dk 
(da) Rolf Lassgård på Scope 
(fr) Rolf Lassgård på Allociné 
(en) Rolf Lassgård på AllMovie 
(en) Rolf Lassgård hos The Movie Database
Miass

Denne artikkelen er om byen. Se Miass (elv) for elva med samme navn.Miass (russisk: Миа́сс) er en by i Tsjeljabinsk oblast i Russland. Den ligger 96 km fra Tsjeljabinsk, ved elva Miass, på østsiden av de sørlige Uralfjellene. Innbyggertall: 179 000 (2003 est.), 158 420 (folketelling 2002).
Miass ble grunnlagt i 1773 som en bosetning for fabrikk ved en kobbergruve, og fikk bystatus i 1926.  På 1800-tallet var utviklingen drevet av oppdagelsen av de rikeste gullreservene i Ural. Gjennomsnittlig årlig utvinning av gull fra Miass-regionen var rundt 640 kg. På midten av 1800-tallet gikk gulldriften tilbake og utviklingen av Miass bremset dermed også.
I 1941 ble en bilfabrikk bygget i Miass, som fremdeles er i drift som lastebilfabrikken UralAZ, som i dag er Miass' viktigste virksomhet. Selskapet UralAZ produserer tre-akslers allhjuldrifts lastebiler med høy fremkommelighet i terreng, og eksporterer 8% av produksjonen. UralAZ har 105 000 ansatte.
Den eldste delen av byen består av 1800-talls trehus med originale balkonger og dørkarmer. Et hus som tilhørte gullgruveadministratoren Simonov er også bevart.


== Eksterne lenker ==
Offisielt nettsted 
(en) Miass – kategori av bilder, video eller lyd på Commons 
Om byen Miass
Kart over Miass
Miass for reisende Severdigheter i Miass
Temperatur
Rigstula

Rigstula  eller Rigsmál (nørrønt Rígsþula, «Rigs ramse») er et gudedikt i Den eldre Edda. Diktet forteller om hvordan «Rig», som er et annet navn på åsen Heimdall, blir stamfar til tre stender. De tre stendene er: trell, bonde («karl») og jarl. Rigstula gir videre et bilde av hvordan hva de spiste, hvordan de så ut og hvordan de bodde i hver enkel av stendene (eller klassene).


== Handling ==
Rig, guden Heimdall i forkledning, går rundt blant menneskene, og kommer først til trellene Åe og Edda («oldemor»). Der ligger Rig med Edda, som ni måneder senere får sønnen Trell. Trell får som voksen barn med trellkvinnen Tir, og disse blir stamfedre til trelleætten.
Rig fortsetter videre til bøndene Ave og Amma («bestemor»). Rig ligger med Amma, og ni måneder senere får hun sønnen Karl («mann»). Som voksen blir Karl gift med Snør, og disse blir stamfedre til bøndene. Rig fortsetter til Far og Mor, og forløpet gjentar seg også her. Ni måneder senere får Mor en sønn, som de kaller Jarl. Jarl gifter seg med Erna, og de får 12 sønner og blir stamfedrene til høvdingene. Den yngste sønnen, Kon, har eksepsjonelle egenskaper, og han blir opphav til konungene, et ordspill med konge (norrønt konungr).


== Overlevering ==
Rigstula er ikke overlevert i håndskriftet Codex Regius, slik de fleste Eddadiktene er, men i håndskriftet AM 242 fol. Rigstula er ikke fullstendig bevart, men slutter ganske brått midt i handlingen.Diktet er oversatt til både bokmål, nynorsk, dansk og svensk.


== Referanser ==


== Eksterne lenker ==
Rígsþula på norrønt hos Heimskringla.no
Rígsþula på norsk hos Heimskingla.no
Miass (elv)

Miass (russisk: Миасс) er ei elv i Tsjeljabinsk oblast og Kurgan oblast i Russland. Den er ei sideelv til elva Iset, som er ei sideelv til Tobol, som igjen er ei sideelv til Irtysj. Den er 658 kilometer lang og har et nedbørfelt på 21 800 km².Miass fryser over i månedsskiftet oktober-november og er islagt til april. Langs elva ligger byene Tsjeljabinsk og Miass.


== Referanser ==